《四月解官渡海陆出北流置舟在南雄又陆出拟小》
宋代·曾丰

归心如矢路知弓，坐兀轻车又短篷。
百尔动摇山特立，千斯窒碍水旁通。
往载火倒西流影，行矣霜回北至风。
细数离官到家日，一年强半在途中。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。